Moje Đakovo

HNK Đakovo Croatia - NK Kustošija
2025-09-20 16:00 - 18:00 (Europe/Zagreb) | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Đakovo Croatia može se pohvaliti najvećim brojem nazočnih gledatelja u dosadašnjem dijelu sezone! Naime, do sada dvije odigrane domaće prvenstvene utakmice đakovačkog drugoligaša posjetilo je više od 1400 gledatelja, i u obje utakmice stadion na Pazarištu upisan je kao najposjećeniji domaćin kola.
Na ovom respektabilnom broju gledatelja mogu pozavidjeti i brojni klubovi iz najvišeg ranga hrvatskog nogometa, a nakon velike pobjede u Klisu protiv lidera Uskoka, možemo očekivati da će se posjećenost povećati i u iduća tri kola u kojima su Crvenoplavi domaćini.
Najprije, u subotu 20. rujna, na Pazarište stiže izvrsna NK Kustošija Zagreb, i treba li bolja pozivnica za sve navijače i simpatizere Đakovo Croatije da još jednom pokažemo koliko se u Đakovu voli svoj klub i nogomet općenito!
Vidimo se na Pazarištu! S naglaskom da se utakmica protiv Kustošije igra u subotu s početkom u 16:00 sati.

Predstavljanje nagrađene pjesničke knjige Stanka Krnjića u Đakovu
2025-09-19 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Društvo hrvatskih književnika, Ogranak slavonsko-baranjsko-srijemski, u okviru tribina KOst 2025. organizira predstavljanje nagrađene pjesničke knjige Stanka Krnjića: Krljušti (Naklada Bošković, Split), koja je ovjenčana Nagradom Tin Ujević 2024. i Nagradom Nikola Šop 2024.
Program će se održati u petak, 19. rujna 2025. u 19:00 sati u Gradskoj knjižnici i čitaonici Đakovo.
O knjizi će govoriti Livija Reškovac (voditeljica tribina KOst), Milan Bešlić (književni i likovni kritičar), Mirko Ćurić (dopredsjednik DHK) te sam autor Stanko Krnjić.
Pokrovitelj događanja je Ministarstvo kulture i medija Republike Hrvatske.

Dan Ergele Đakovo
2025-09-18 09:00 - 17:00 | Državna ergela Đakovo, Državna ergela Đakovo, Đakovo, Hrvatska, 31400, Croatia (Local Name: Hrvatska)
Državna ergela Đakovo u četvrtak, 18. rujna obilježava 519. rođendan stoga su isti dan pripremili prigodan program za sve posjetitelje.
9,00 – 17,00 – obilazak pastuharne
10,00 – 11,30 – vožnja fijakerom na hipodromu
12,00 – 12,45 – svečana konjička predstava uz glazbu
9,00 – 13,00 – ponuda OPG-ova i domaćih radinosti
Slobodan ulaz za sve posjetitelje.
Foto: Grad Đakovo

25. Svjetsko prvenstvo u šaranskom ribolovu
2025-09-17 - 2025-09-20 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Od 17. do 20. rujna 2025. godine Grad Đakovo će biti domaćin najvećeg svjetskog natjecanja u šaranskom ribolovu – 25. Svjetskog prvenstva u ribolovu šarana. Na jezerima Jošava i Borovik okupit će se 33 reprezentacija iz cijelog svijeta, uključujući najbolje svjetske šaranaše.
Organizator je Hrvatski športsko ribolovni savez, dok su domaćini Zajednica športskih ribolovnih udruga Đakovo i ŠRD „Veterani 122. br. HV Đakovo“.
Hrvatska šaranska reprezentacija već godinama spada u svjetski vrh, a prošle godine na jezerima u Našicama osvojila je zlatnu medalju. Upravo zato, domaćinstvo u Đakovu prilika je da se pokaže snaga našeg ribolova, bogatstvo naših voda i tradicija Slavonije.
Jezero Jošava poznato je po prvom Croatian Carp Cupu održanom 2000. godine, događaju koji je označio prekretnicu u razvoju šaranskog ribolova u Hrvatskoj. Danas je to ribolovno središte s bogatim fondom ribe.
Jezero Borovik nadaleko je poznato po kapitalnim primjercima šarana težim i od 30 kilograma, ali i po prirodnim ljepotama koje ga čine atraktivnim i za posjetitelje.
Osim natjecateljskog dijela, svi gosti imat će priliku upoznati ljepote i tradiciju Đakova i okolice.

Službeni program:
16. rujna – izvlačenje pozicija i svečano otvaranje,
17. – 20. rujna – trodnevno natjecanje na jezerima Jošava i Borovik,
20. rujna – završetak natjecanja, proglašenje pobjednika i svečana dodjela nagrada.
Foto: Moje Đakovo

Blagdan Žalosne Gospe u Dragotinu
2025-09-15 18:00 - 20:00 | Dragotin, Dragotin, Dragotin, Hrvatska, 31400, Croatia (Local Name: Hrvatska)
Na Blagdan Žalosne Gospe u ponedjeljak, 15. rujna u svetištu Žalosne Gospe u Dragotinu misno slavlje bit će u 18:00 sati.
Nakon mise uslijedit će procesija postajama Gospe od Sedam Žalosti.

Tačkijada
2025-09-14 17:00 - 23:30 | Piškorevci, Piškorevci, Piškorevci, Hrvatska, 31417, Croatia (Local Name: Hrvatska)
Tradicionalno slavonsko jelo – tačke, poznate i kao taške ili tačkrle – ponovno će okupiti ljubitelje domaće kuhinje u Piškorevcima. KUD Zora i ove godine organizira Tačkijadu, gastronomski susret kuharica i kuhara posvećen ovim slatkim delicijama punjenim domaćim pekmezom od šljiva i uvaljanim u prezle. Ovogadišnja Tačkijada održat će se u nedjelju 14. rujna s početkom u 17:00 sati.
Prva Tačkijada održana je 2022. godine s ciljem očuvanja i popularizacije ovog već pomalo zaboravljenog jela, a zanimanje publike i sudionika svake godine raste. Posjetitelji će i ovoga puta imati važnu ulogu jer upravo oni, svojim istančanim nepcima, odlučuju koji je kuharski tim pripremio najsavršenije tačke. O pobjednicima će, osim publike, odlučivati i peteročlana stručna komisija sastavljena od predstavnika sponzora i lokalnih udruga.
Prijave za sudjelovanje moguće su putem online obrasca na web stranici KUD-a Zora, a novost je da se ove godine natječe u timovima od minimalno dvije, a maksimalno pet osoba. Kotizacija ne postoji, a sve osnovne namirnice i pregače osigurava organizator. Sudionici trebaju ponijeti tek vlastito posuđe i alate za pripremu.
Za najuspješnije kuharske timove pripremljene su prigodne nagrade, a pobjednici će dobiti i priliku sudjelovati na još jednom gastro susretu. Ove godine novost je i odvojeno proglašenje pobjednika publike i stručnog žirija.
Tačkijada nije rezervirana samo za natjecatelje – svi posjetitelji moći će degustirati tačke, a za kućne sladokusce osigurana je i opcija putni tačak te putna tegla domaćeg pekmeza od šljiva.
Organizatori poručuju: „Dođite u Piškorevce, kušajte najbolje tačke i uživajte u slavonskoj tradiciji, druženju i dobrom raspoloženju!“.
Sve informacije o događaju pronađite ovdje.
Izvor|Foto: KUD Zora

Otvorenje izložbe "Đakovački plesni vremeplov"
2025-09-13 18:30 - 19:30 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Izložba „Đakovački plesni vremeplov” donosi presjek plesnih zbivanja u Đakovu – od ratne 1942. godine pa sve do današnjih dana.
Plesna povijest grada započinje s obitelji Trischler, a nastavlja se kroz baletne izvedbe pod vodstvom baletne pedagoginje Štefanije Heller. U razdoblju od 1986. do 1991. godine plesnu scenu obogaćuje plesna grupa Jazz dance i suvremeni ples pri Narodnom sveučilištu „A. Cesarec” (današnji Centar za kulturu). Pod stručnim vodstvom gđe Lidije Namjestnik-Sever, ova je grupa bila i domaćin Hrvatske smotre suvremenog plesa dvije godine zaredom.
Od 1992. do 2013. djeluje Plesni studio „Flash” Đakovo, pod stručnim vodstvom Tihane Namjestnik-Skender, nudeći programe ritmike, jazz dancea i suvremenog plesa. Paralelno s njima, plesni život grada upotpunjuju:
Plesna skupina Iskrice pri OŠ Antuna Ćolnića pod vodstvom učiteljice Snježane Ostmajer (koja se ugasila njezinim odlaskom), te ritmička sekcija KUD-a Sklad, pod vodstvom učiteljice Marijane Bošković, koja i danas aktivno djeluje.
Nakon 12 godina pauze, Plesni studio „Flash” ponovno otvara svoja vrata pod nazivom Plesni centar „Flash”.
Svečano otvorenje bit će obilježeno upravo izložbom „Đakovački plesni vremeplov”, koja će se održati u Kući Reichsmann 13. rujna u 18:30 sati.

Koncert Najboljih hrvatskih tamburaša
2025-09-12 20:00 - 23:30 | Budrovci, Budrovci, Budrovci, Hrvatska, 31400, Croatia (Local Name: Hrvatska)
Malibu bar iz Budrovaca ove godine obilježava svoj peti rođendan, a proslava donosi glazbeni spektakl za sve ljubitelje tamburaške glazbe. U petak, 12. rujna 2025., s početkom u 20:00 sati nastupit će legendarni Najbolji hrvatski tamburaši.
Nakon njih slijedi vrhunska zabava uz DJ-a, a domaćin se pobrinuo da svi gosti uživaju u nezaboravnoj večeri ispunjenoj pjesmom, plesom i dobrom atmosferom.
Najbolja vijest – ulaz je potpuno besplatan!
Dođite i proslavite s Maliboom pet godina druženja, zabave i zajedničkih uspomena.

Vatrogasni vikend
2025-09-12 19:30 - 2025-09-14 23:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Dvoršte DVD-a Đakovo ove će godine biti domaćin Vatrogasnog vikenda, koji se, u organizaciji DVD-a Đakovo, održava od 12. do 14. rujna 2025. godine.
Petak, 12. rujna 2025.
Večer započinje u 19:30 sati memorijalnim koncertom “Ivan Pavić”. Nastupa Puhački orkestar DVD-a Đakovo sa svojim gostima, a nakon njih band Cold Whiskey.
Subota, 13. rujna 2025.
Subotnje popodne počinje u 15:00 sati uz pravi gurmanski doživljaj – pečenog vola na ražnju. Već u 18:00 sati najmlađe očekuje zabava s napuhancima i DJ-em, dok će večernje sate, od 21:00, zagrijati legendarni band Vatrogasci.
Nedjelja, 14. rujna 2025. – No.2 Čobanijada
Nedjelja je rezervirana za kulinarsko natjecanje i odličnu zabavu. Druga Čobanijada počinje u 14:00 sati prijavom ekipa, podjelom mesa i kuhanjem, a završava proglašenjem najboljih u 18:30 sati.

Sudionici će dobiti 1 kg svinjskog mesa, 1 kg junećeg mesa i piće dobrodošlice, uz donaciju od 20 eura.
Kuhanje se odvija isključivo na plin, a ekipe trebaju ponijeti svoj kotlić, plamenik, plinsku bocu, začine i tajne recepte.
Organizator osigurava stol, klupe, pribor za jelo, zdjelice i kruh.
Za prva tri najbolja kotlića pripremljene su primamljive nagrade, a za odličnu atmosferu tijekom kuhanja pobrinut će se tamburaši.

Prijave su otvorene do 7. rujna 2025., a rezervacije se mogu izvršiti na brojeve:
Zvonimir 091/260-8067
Mato 098/715-636

Izvor: DVD Đakovo
Foto: Moje Đakovo

Otvorenje izložbe Marijane Pažin-Ivešić "Network - niti postojanja"
2025-09-12 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Umjetnost Marijane Pažin-Ivešić pokazuje nam da postojimo jedni kroz druge i da smisao našeg postojanja nije u izdvojenosti, nego u zajedništvu – u svijesti da smo dio cjeline. Na kraju, njezina mreža nije samo likovna konstrukcija, već životna filozofija: podsjetnik da je sve u univerzumu, pa i ljudski duh, utkano u istu tkaninu. U njoj nema rubova ni središta – postoji samo beskonačno širenje, rast i povezivanje. Autorica kombinira različite materijale i na taj način dobivamo višedimenzionalne radove koji privlače, ne samo bojom nego i teksturom i upravo je ta dubina njezinih slika ono što privlači poglede.
Marijana Pažin-Ivešić rođena je 1981. godine u Mostaru. Srednju školu primijenjenih umjetnosti Gabrijela Jurkića završila je 2000. godine u Mostaru. Na Akademiji likovnih umjetnosti u Širokom Brijegu Sveučilišta u Mostaru diplomirala je na slikarskom odjelu 2005. godine u klasi prof. Ante Kajinića. Dobitnica je Rektorove nagrade Sveučilišta u Mostaru u akademskoj 2002./2003. godini. Godine 2007. završila je poslijediplomski studij slikarstva Ars Sacra na Akademiji likovnih umjetnosti na Širokom Brijegu kod mentora prof. Ante Kajinića i pročelnika studija prof. Vasilija Josipa Jordana, čime je stekla zvanje magistrice Ars Sacra. Doktorsku disertaciju obranila je 2022. godine na ALU Sveučilišta u Mostaru, iz područja umjetnosti, polja likovnih umjetnosti, grane slikarstva, s temom „Suvremeno slikarstvo u korespon- denciji sa sakralnim prostorom“, pod mentorstvom izv. prof. dr. art. Silve Radić. Od 2008. godine do 2022. godine radi kao likovni pedagog i profesor likovne umjetnosti. Od 2018. do 2020. godine radila je u svojstvu savjetnice, vanjske suradnice, za likovnu kulturu i likovnu umjetnost u Zavodu za odgoj i obrazovanje Županije Zapadno-hercegovačke u Širokom Brijegu. Predsjednica je Hrvatskog kulturnog društva Napredak, Podružnica Široki Brijeg. Izlagala je na šesnaest samostalnih i oko stotinu skupnih izložbi u zemlji i inozemstvu. Sudjelovala je na preko dvadeset likovnih kolonija. Godine 2011. bila je predstavnica BiH na Bijenalu mladih Europe i Mediterana u Solunu u Grčkoj. Autorica je preko dvadeset javnih djela u sakralnim i profanim prostorima. Djela joj se nalaze u privatnim i javnim zbirkama u Bosni i Hercegovini i Hrvatskoj.

Braniteljski Carp Cup na Mlincu
2025-09-12 - 2025-09-14 | Jezero Mlinac, Selci Đakovački
U čast poginulim i nestalim hrvatskim braniteljima u Domovinskom ratu, od 12. do 14. rujna na jezeru Mlinac održat će se Braniteljski Carp Cup. Natjecanje u šaranolovu okuplja ribolovce iz cijele regije, a ekipe do tri člana imat će priliku odmjeriti snage uz korištenje četiri štapa.
Organizator je Zajednica športskih ribolovnih udruga Đakovo, uz pokroviteljstvo Grada Đakova. Broj ekipa je ograničen na 15, stoga je preporučljivo osigurati mjesto na vrijeme.
Za sve dodatne informacije i prijave, zainteresirani se mogu obratiti na kontakt broj 091 736 4723 ili putem e-maila: zsru.dakovo@os.htnet.hr

Foto: ilustracija/Pixabay

Sajam obrane i sigurnosti DEFCROS
2025-09-12, 2025-09-11 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Više informacija saznajte ovdje.
Foto: Osijek.in

Treće izdanje međunarodne znanstveno-stručne konferencije „Kontinentalna Hrvatska: povijesni kontekst, aktualnosti i perspektive u budućnosti“
2025-09-12, 2025-09-11 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Treće izdanje međunarodne znanstveno-stručne konferencije „Kontinentalna Hrvatska: povijesni kontekst, aktualnosti i perspektive u budućnosti“ održava se 11. i 12. rujna 2025., u dvorani Katoličkog bogoslovnog fakulteta u Đakovu i to uz suorganizaciju Zavoda za znanstveni i umjetnički rad Hrvatske akademije znanosti i umjetnosti u Đakovu, Instituta za istraživanje migracija, Fakulteta za odgojne i obrazovne znanosti u Osijeku, Veleučilišta PAR u Rijeci, Filozofskog fakulteta Sveučilišta u Mostaru, Veleučilišta u Virovitici i potencijalne druge suorganizatore.
Cilj konferencije je na tematski sveobuhvatan način staviti kontinentalnu Hrvatsku u fokus znanosti i struke u Republici Hrvatskoj, ali i šire. Razvojna perspektiva kontinentalnog dijela Hrvatske temelji se na interdisciplinarnosti i umrežavanju različitih stručnih i znanstvenih pristupa te umrežavanju i zajedničkom djelovanju privatnog i javnog sektora. Namjera je konferencije stvoriti platformu za dijalog praktičara i znanstvenika različitih disciplina okupljenih oko teme jačanja razvoja kontinentalne Hrvatske u različitim smjerovima te ponuditi smjernice za daljnji razvitak i poboljšanje kvalitete života.
Program međunarodne znanstveno-stručne konferencije možete pronaći na ovom linku.
Foto: TZ Grada Đakova

Kraj ljeta uz stihove i note
2025-09-10 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Gradska knjižnica i čitaonica Đakovo, u suradnji s Maticom umirovljenika Đakovo, poziva sve zainteresirane na opušteno druženje pod nazivom „Kraj ljeta uz stihove i note“. Događaj će se održati u srijedu, 10. rujna 2025. godine s početkom u 19 sati u dvorištu knjižnice.
U ugodnoj atmosferi pod zvjezdanim nebom posjetitelji će moći uživati u čitanju poezije, glazbenom programu te druženju uz zakusku. Glazbeni dio večeri upotpunit će Sanja Hajduković i Branko Kindl, čije će izvedbe spojiti note i stihove u jedinstven doživljaj.
Ova večer zamišljena je kao prilika za druženje, opuštanje i uživanje u umjetnosti, a ujedno se provodi u sklopu projekta Aktivne godine, koji podržava Ministarstvo kulture i medija Republike Hrvatske.
Ne propustite priliku da posljednje ljetne večeri provedete u dobrom društvu, uz poeziju, glazbu i ugodnu atmosferu knjižničnog dvorišta!

Blagdan Male Gospe u Dragotinu
2025-09-08 11:00 - 19:00 | Dragotin, Dragotin, Dragotin, Hrvatska, 31400, Croatia (Local Name: Hrvatska)
Blagdan Rođenja Blažene Djevice Marije – Mala Gospa – u ponedjeljak, 8. rujna proslavit će se u svetištu Gospe Žalosne u Dragotinu misnim slavljima u 11:00 i 18:00 sati.

Dani otvorenih vrata KUD-a "Tena"
2025-09-07 10:00 - 19:00, 2025-09-06 10:00 - 19:00 | Prostorije KUD-a “Tena”, Ul. Električne centrale 12, Đakovo, Hrvatska, 31400, Croatia (Local Name: Hrvatska)
Kulturno-umjetničko društvo „Tena“ ovog vikenda, 6. i 7. rujna, organizira Dane otvorenih vrata.
Posjetitelji će od 10:00 do 19:00 sati imati priliku razgledati prostorije društva, upoznati se s mjestima na kojima se održavaju probe, čuvaju instrumenti i odvijaju druženja nakon koncerata.
Događaj se održava u prostorijama na adresi Električne centrale 12 (cesta između Croduxa i Stanice za tehnički pregled).
Foto: Đakovački vezovi

Kids Day s hrvatskom Davis Cup reprezentacijom
2025-09-07 09:00 - 13:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Teniski klub Đakovo s ponosom najavljuje poseban sportski događaj za djecu i sve ljubitelje tenisa – Kids Day s hrvatskom Davis Cup reprezentacijom.
Naši reprezentativci stižu u Đakovo neposredno uoči velikog Davis Cup susreta protiv Francuske u Osijeku. Bit će to jedinstvena prilika da djeca pozdrave svoje sportske idole, druže se s njima i zaigraju poneki poen na trgu ispred katedrale.
U Đakovu će sudjelovati izbornik Ivan Dodig, kao i vrhunski hrvatski tenisači Marin Čilić, Borna Ćorić, Dino Prižmić, Mate Pavić, Nikola Mektić te ostali članovi reprezentacije.
Druženje je u potpunosti besplatno i otvoreno za svu djecu. Kids Day održat će se u nedjelju, 7. rujna, s početkom u 11:30 sati na Trgu Josipa Jurja Strossmayera ispred katedrale.
Podsjetimo, Hrvatsku mušku Davis Cup reprezentaciju 12. i 13. rujna u Osijeku očekuje važan dvoboj protiv Francuske, a pobjednik tog susreta izborit će plasman na završni turnir u Bologni.
Organizatori ističu kako im je izuzetno drago što mogu omogućiti ovakav događaj i pružiti djeci priliku da se upoznaju s vrhunskim sportašima i pravim uzorima.
Foto: Moje Đakovo

8. Enzita Noćni cener
2025-09-06 20:00 - 23:30 | Strizivojna, Strizivojna, Strizivojna, Hrvatska, 31400, Croatia (Local Name: Hrvatska)
U subotu, 6. rujna 2025., slavonsko selo Strizivojna postaje mjesto okupljanja sportaša i dobre energije! Naime, održava se osmo izdanje Enzita Noćnog cenera, utrke koja prolazi najdužom ulicom Hrvatske!
Jedna ulica, stotine trkača i cijelo mjesto koje navija… Ulicom braće Radić, u večernjim satima, kad se ljetna vrućina povuče, rekreativci i profesionalci mogu okušati svoju kondiciju i pri tom se dobro zabaviti.
Natjecatelje očekuju dvije discipline, 5 km i 10 km, na ravnoj, asfaltiranoj stazi. Start je zakazan za 20:00 sati ispred zgrade Općine Strizivojna, a trči se Ulicom braće Radić, prometnicom dugom 7,2 kilometra, koja povezuje tri županije. Ova ravna staza idealna je za one koji love osobni rekord ili se tek žele okušati u noćnom trčanju!
Potpuni startni paket osiguran je za sve koji izvrše prijavu i uplatu do 15. kolovoza 2025. Nakon tog datuma prijave su i dalje moguće, ali bez garancije kompletnog paketa. Startne pakete možete preuzeti na dan utrke od 17:00 do 19:00 sati. Kotizacija iznosi 20 eura. Prijaviti se možete na LINKU.
Organizatori su Općina Strizivojna i Odbojkaški klub Strizivojna, uz podršku lokalnih udruga i partnera.
Na cilju će vas dočekati medalje, a uz bogat startni paket (majica, platneni ruksak, bon za hranu i piće, okrjepa), nagrade za najbrže i poneko iznenađenje. A kad utrka završi – fešta tek počinje. Koncert Official Dino Dvornik Tribute Banda i nastup Gorana Nikića, druženje i dobra hrana!
Bez obzira jeste li rekreativac, iskusni trkač ili jednostavno netko tko voli aktivno provesti večer, Enzita Noćni cener pruža priliku da budete dio ovog zanimljivog događaja u srcu Slavonije.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.
Projekt zajednički provode Turistička zajednica grada Đakova i općine Đakovštine.

9. smotra klapa "U srcu te nosim"
2025-09-06 19:30 - 21:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
U Đakovu će se 6. rujna 2025. godine, s početkom u 19:30 sati na Trgu J. J. Strossmayera, održati 9. Smotra klapa pod nazivom “U srcu te nosim”, koju organizira đakovačka ženska klapa Certissa.
Na smotri će nastupiti:
Klapa KUD-a “Vrilo” iz Obrovca Sinjskog,
Klapa “Marijanke” iz Splita,
Klapa “Sv. Mihovil” iz Prološca,
Klapa “Salona” iz Solina,
Dječja klapa “Žižula” iz Omiša,
te domaćin, Ženska klapa “Certissa” iz Đakova.
Dan poslije, u nedjelju 7. rujna 2025. u 10:30 sati, klape će uljepšati i svečano pjevanje svete mise.
U slučaju lošeg vremena, smotra će se održati u dvorani KBF-a u Đakovu (P. Preradovića 17).
Foto: Grad Đakovo

Đakovo Craft Beer festival 2025.
2025-09-06 17:00 - 23:30, 2025-09-05 17:00 - 23:30 | Strossmayerov perivoj, Strossmayerov perivoj, Đakovo, Hrvatska, 31400, Croatia (Local Name: Hrvatska)
Po šesti puta u srcu Slavonije održava se Đakovo Craft Beer festival, festival domaćeg piva.
Đakovo Craft Beer festival se održava 5. i 6. rujna 2025. u sklopu programa Đakovačkog ljeta. Festival će se održavati dva dana u Strossmayerovom parku, od 17:00 do 00:00 sati. Organizatori festivala su Grad Đakovo, Turistička zajednica grada Đakova i Black Hat craft pivovara Đakovo. Festival podupire i Osječko-baranjska županija.
Na festivalu će se predstaviti više od dvadeset vrsta piva. Pivovare dolaze nam iz središnje i sjeverne Hrvatske te Slavonije. Tri pivovare dolaze nam iz Središnje Hrvatske: Nova runda (Zabok), Primarius (ZG) i Kumska pivovara (ZG), jedna pivovara iz sjeverne Hrvatske: Angeluš (Sveti Ivan Zelina), jedna pivovara iz Dalmacije: Kninska pivovara (Knin), pet pivovara iz Slavonije: Walkow (VU), Slavonica (Pakrac), Franz (Požega), Kaptol (Kaptol) i domaćin, lokalna pivovara Black Hat (DJ). I ove godine neizostavan partner festivala je Srednja strukovna škola Antuna Horvata Đakovo čiji će učenici i profesori pripremiti i prezentirati ukusne zalogaje koji se najbolje sljubljuju uz craft pivo. Za dobru hranu pobrinuti će se American Joy.
U prekrasnom Strossmayerovom parku podno katedrale sv. Petra uz dobru glazbu koju će pružiti DJ Učo (5.-6.9.), The Morenos (5.9.), Abbazzia (6.9.) i ugodnu atmosferu, sigurni smo da će i najizbirljiviji pivoljupci uživati u raznolikoj ponudi pivskih stilova po prihvatljivim cijenama. U šestom izdanju festivala prijavite se na Pivsku utrku „Milju ti Spakovo” (prijave: https://stoperica.hr/natjecanje/pivska-utrka-milju-ti-spakovo-2025/226 ) a jedino na Đakovo Craft Beer festivalu možete kušati festivalsko pivo „Spakovo”, ovaj puta vol.4!

HNK Đakovo Croatia - NK Bjelovar
2025-09-06 17:00 - 19:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Nakon minimalnog poraza prošlog kola na gostovanju kod “Stare dame” u Sisku, pred nogometašima Đakovo Croatije prilika je za popravak u subotu kada na Pazarište stiže Bjelovar.
Iako je poraz od Segeste bio šokantan budući da je odlučujući pogodak postignut gotovo sa “zvukom sirene”, važno je istaknuti borbenost koju su nogometaši Đakovo Croatije pokazali igrajući više od sat vremena s igračem manje. Ovo iskustvo, koliko god bolno, donosi vrijedne pouke koje momčad mora dobro proanalizirati.
Nema prevelike koristi od žalovanja za propuštenim, treba se okrenuti novom izazovu koji je pred Crvenoplavima, a to je susret 3. kola SuperSport Druge NL protiv Bjelovara.
Momčad iz “grada sira” prošlu je sezonu završila u gornjem domu, preciznije, na šestom mjestu prvenstvene ljestvice i očekivanja su da i ove bude visoko pozicionirana unatoč brojnim promjenama u rosteru i na trenerskoj poziciji koju je ovoga ljeta preuzeo Sanjin Lucijanić.
Iako nakon dva odigrana kola, Bjelovar ima samo jedan osvojeni bod na kontu, riječ je o ozbiljnoj ekipi koju Đakovčani nikako neće podcijeniti.
Bit će to uistinu veliki ispit za Milardovića i njegove momke i podrška navijača bit će im ogroman poticaj da u nadolazećoj utakmici pokažu svoje pravo lice.
Stoga, dođite u subotu na Pazarište i zajedno podržimo crveno-plavi stroj u borbi za nove bodove!

3. Međunarodni memorijalni rukometni turnir "Denis Tot"
2025-09-06 13:30 - 21:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Rukometni klub Đakovo organizira 3. Međunarodni memorijalni rukometni turnir „Denis Tot“ koji će se održati u subotu, 6. rujna 2025. godine u dvorani „Sjever“ u Đakovu.
Turnir se organizira u znak sjećanja na Denisa Tota, rukometaša koji je preminuo u travnju 2022. godine u Skopju kao žrtva nasilja.
Uz domaćina RK Đakovo, na turniru će sudjelovati i premijerligaški klub RK Gračanica iz Bosne i Hercegovine te mađarski rukometni klub Rinyamenti KC.
Program započinje u 13:30 sati posjetom groblju, nakon čega će u 14:15 uslijediti svečano otvorenje turnira. Prva utakmica između Rinyamenti KC i RK Gračanica odigrat će se u 15:00 sati. U 17:00 sati snage će odmjeriti RK Đakovo i Rinyamenti KC, dok je posljednja utakmica na rasporedu u 19:00 sati, kada će domaćin igrati protiv RK Gračanica.
Rukometni klub Đakovo poziva sve građane i ljubitelje sporta da svojim dolaskom uveličaju ovaj memorijalni turnir i zajedno odaju počast Denisu Totu.

Zvonila su zvona katedrale naše
2025-09-06 07:00 - 2025-10-11 18:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
6. rujna
07.00 – 14.00 sati – 50. „Đakovački susreti ribolovaca“ – jezero Jošava
13.00 – 23.00 sati – 3. Međunarodni memorijalni rukometni turnir „Denis Tot“ – dvorana Sjever
12. rujna
Vatrogasni vikend – dvorište DVD-a Đakovo
20.00 – Memorijalni koncert „Ivan Pavić“ – Puhački orkestar DVD-a i gosti
22.00 – koncert grupe Cold Whiskey
12.-14. rujna
07.00 – Braniteljski Carp cup – jezero Mlinac
13. rujna
Vatrogasni vikend – dvorište DVD-a Đakovo
18.00 – zabava za najmlađe i odrasle uz DJ-a, napuhance i pečenog vola
21.00 – koncert grupe Vatrogasci
14. rujna
09.00 – Malonogometni turnir UHDDR-a „Da se ne zaboravi“ – igrališta Hrvatskog sokola
09.00 – Misa za mir i domovinu – katedrala sv. Petra
14.00 -18.30 – 2. Vatrogasna čobanijada – dvorište DVD-a Đakovo
15. rujna
16.00 – Polaganje vijenaca i paljenje svijeća kod spomen ploče prvom poginulom branitelju Željku Trbari i poginulim braniteljima 2. pješačke bojne 3. gardijske brigade Kune – vojarna 3. gardijske brigade „Kune“ Đakovo.
16.45 – Izložba fotografija „Đakovo u Domovinskom ratu“ – prostorije Udruge veterana 122. br. HV Đakovo
17.15 – Polaganje vijenaca i paljenje svijeća kod Spomenika hrvatskim braniteljima poginulim u Domovinskom ratu na V. k. A. Stepinca u Đakovu.
18. rujna
18.00 sati – Blagoslov spomen obilježja svim žrtvama Domovinskog rata u Piškorevcima
18.30 sati – Misa za žrtve Domovinskoga rata – župna crkva u Piškorevcima
20.-23. rujna
09.00 sati – Otvoreno prvenstvo Đakova u tenisu za djevojčice i dječake do 12 godina – Teniski klub Đakovo
21. rujna
09.00 sati – Županijsko sportsko natjecanje Hrvatskog društva logoraša srpskih koncentracijskih logora – sportski tereni pansiona Budimir
27. rujna
10.00 – 12.00 sati – „Trkom za Zvrkom“ – humanitarna utrka – Trg J. J. Strossmayera
16.00 – 21.00 sati – Košarkaški turnir „Zvonila su zvona“ – Gradska nastavno-sportska dvorana
28. rujna
10.00 – 15.00 sati – Košarkaški turnir „Zvonila su zvona“ – Gradska nastavno-sportska dvorana
11. listopada
16.00 sati – Dan sjećanja na pripadnicu HV-a Anicu
Damjanović – Široko Polje
Foto: Grad Đakovo

Minecraft LEGO radionica
2025-09-05 18:00 - 20:00 | Hrvatska
Edukido ponovno donosi veselje najmlađima! U petak, 5. rujna 2025., u Đakovu će se održati još jedno izdanje posebne LEGO radionica inspirirana popularnom igricom Minecraft.
Radionica će se održati na adresi Augusta Cesarca 3, Đakovo, u trajanju od 18:00 do 20:00 sati, a namijenjena je djeci uzrasta od 6 do 12 godina. Kroz igru i timski rad, mali će sudionici imati priliku razvijati logičko razmišljanje, kreativnost i finu motoriku – sve to uz omiljene LEGO kockice i svijet Minecrafta.
Cijena radionice iznosi 15 €, a zbog ograničenog broja mjesta prijave su obavezne.
Radionica je i za graditelje koji su već sudjelovali na prvoj radionici, jer donosi nove zadatke, izazove i nove priče!
A dok su djeca zaigrana u Edukidu, roditelji mogu uživati na Craft Beer festivalu u Đakovu – idealna prilika za opušten petak navečer!
Ako vaše dijete voli Minecraft, LEGO kockice i druženje, ovo je savršena prilika za kvalitetno i zabavno subotnje jutro!

Koncert - Organum Cibalae
2025-09-04 19:30 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U sklopu 11. vinkovačkog orguljaškog festivala Organum Cibalae u četvrtak, 4. rujna Javor Valjak će održati koncert na orguljama đakovačke katedrale. Početak koncerta je u 19.30. Ulaz slobodan.
Festival Organum Cibalae održava se od 31. kolovoza do 7. rujna u Otoku, Đakovu, Vukovaru i Vinkovcima. Organizatori su: Matica hrvatska ogranci u Vukovaru i Vinkovcima; Hrvatska kulturna zajednica u Švicarskoj; Hrvatska matica iseljenika podružnica Vukovar i Đakovačko-osječka nadbiskupija.
Foto: Đakovačko-osječka nadbiskupija

17. manifestacija „Slovaci do Drlaku“
2025-08-30 19:00 - 23:30 | Josipovac Punitovački, Josipovac Punitovački, Josipovac Punitovački, Hrvatska, 31400, Croatia (Local Name: Hrvatska)
Josipovac će krajem kolovoza ponovno oživjeti tradiciju i kulturu slovačkih zajednica kroz 17. manifestaciju „Slovaci do Drlaku“, koju već sedamnaestu godinu organiziraju Matica slovačka Josipovac i SKUD „Braće Banas“. Susret će se održati 29. i 30. kolovoza 2025. godine, a umjetnička kolonija koja prethodi događaju svoje će radove predstaviti na samoj manifestaciji.
Prvi dan, 29. kolovoza, posvećen je najmlađima. Na pozornici će se predstaviti dječje folklorne skupine iz Jurevca, Koroda, Markovca Našičkog, Satnice Đakovačke, Đakova, te domaćini iz Josipovca Punitovačkog. Posjetitelje očekuje i bogata gastro i izložbena ponuda.
Drugi dan, 30. kolovoza, započinje svetom misom u crkvi sv. Mihaela, a potom slijedi kulturno-umjetnički program. Uz domaćine nastupit će slovačka društva iz Markovca Našičkog, Jurevca Punitovačkog i Međurića, hrvatska društva iz Satnice Đakovačke, Bilja i Drenja, te ukrajinsko društvo iz Kaniže i gosti iz Nove Bystirce u Slovačkoj.
Program oba dana započinje u 19:00 sati na ljetnoj pozornici nogometnog igrališta, poznatog pod nazivom „Drljak“.
Očekuje se oko 500 sudionika iz 12 folklornih društava, a manifestacija će biti obogaćena i likovnom izložbom, radionicama rukotvorina te gastronomskom ponudom. U popratnom programu sudjeluju DVD Josipovac, Matica slovačka Josipovac, Jurevac Punitovački, Beketinici, Zagreb i Međurić, Mesni butik Jančo, NK „Omladinac“ Josipovac, Punitovački dnevni boravak te Udruga žena Punitovčanke.
